《拟内苑春风一首》
明代·黄省曾

飘飘起自太平东，顷忽来吹万岁宫。甲观影摇千柳色，上林香岁百花丛。

常传帝乐流人世，惯领仙云满禁中。愿借天声归颂咏，挥毫不数大王雄。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。